Document ID: 32006D0377

NEUVOSTON PÄÄTÖS,
tehty 6 päivänä joulukuuta 2005,
Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumista Euroopan talousalueeseen koskevan sopimuksen ja neljän siihen liittyvän sopimuksen tekemisestä
(2006/377/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen ja 300 artiklan 3 kohdan toisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin puoltavan lausunnon (1),
sekä katsoo seuraavaa:
(1)
Seuraavat sopimukset ja pöytäkirjat on 13 päivänä lokakuuta 2003 tehdyn neuvoston päätöksen (2) mukaisesti allekirjoitettu 14 päivänä lokakuuta 2003 Euroopan yhteisön puolesta sillä edellytyksellä, että ne myöhemmin tehdään (3):
a)
sopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen;
b)
Norjan kuningaskunnan ja Euroopan yhteisön sopimus vuosia 2004-2009 koskevasta Norjan rahoitusjärjestelmästä;
c)
lisäpöytäkirja Euroopan talousyhteisön ja Islannin tasavallan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta tehtyyn sopimukseen;
d)
lisäpöytäkirja Euroopan talousyhteisön ja Norjan kuningaskunnan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta tehtyyn sopimukseen;
e)
Euroopan yhteisön ja Norjan kuningaskunnan välillä kirjeenvaihtona tehty sopimus tietyistä maataloustuotteista.
(2)
Nämä sopimukset ja pöytäkirjat tulevat voimaan samanaikaisesti. Niitä on sovellettu väliaikaisesti 1 päivästä toukokuuta 2004 yhteisön ja kunkin ETA:n EFTA-valtion kanssa kirjeenvaihtona tehdyin sopimuksin, jotka on hyväksytty yhteisön puolesta Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan talousalueeseen osallistumisesta tehdyn sopimuksen ja neljän siihen liittyvän sopimuksen väliaikaisesta soveltamisesta 30 päivänä maaliskuuta 2004 tehdyllä neuvoston päätöksellä 2004/368/EY (4).
(3)
Sopimukset ja pöytäkirjat olisi hyväksyttävä,
ON PÄÄTTÄNYT SEURAAVAA:
1 artikla
1. Seuraavat sopimukset ja pöytäkirjat hyväksytään Euroopan yhteisön puolesta:
a)
sopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen;
b)
Norjan kuningaskunnan ja Euroopan yhteisön sopimus vuosia 2004-2009 koskevasta Norjan rahoitusjärjestelmästä;
c)
lisäpöytäkirja Euroopan talousyhteisön ja Islannin tasavallan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta tehtyyn sopimukseen;
d)
lisäpöytäkirja Euroopan talousyhteisön ja Norjan kuningaskunnan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta tehtyyn sopimukseen;
e)
Euroopan yhteisön ja Norjan kuningaskunnan välillä kirjeenvaihtona tehty sopimus tietyistä maataloustuotteista.
2. Sopimusten ja pöytäkirjojen tekstit ovat tämän päätöksen liitteenä (5).
2 artikla
Neuvoston puheenjohtaja valtuutetaan nimeämään henkilö, jolla on oikeus tallettaa Euroopan yhteisön puolesta kussakin sopimuksessa ja pöytäkirjassa määrätty hyväksymisasiakirja, millä ilmaistaan yhteisön suostumus sitoutua niihin.
Tehty Brysselissä 6 päivänä joulukuuta 2005.

Labels: 18
15
5